Page:Dialogues, Intended to Facilitate the Acquiring of the Bengali Language.djvu/115

 সে মহলে লোক ছিল তাহা আমি জানি সে কখন জমিতে সিরাল দিতে পারে নাই।

তুই বড় জানিস। ও মহলে যে রাইয়ত ছিল সে যে মালগুজারি করিত তাহার অর্দ্ধেক বই তুই দিস না।

মহাশয় তোমার ও কত বিঘা জমীর মহল ছিল।

কত বিঘা জমীর মহল ও তুই জানিস না। না জানিয়া মালগুজারি করিতেছিস।

আমি লোকের মুখে শুনিয়াছি সাবেক যে মহল ছিল তাহা এখন নাই।

সাবেক যে মহল ছিল তাহা এখন নাই তুই কার কাছে শুনিয়াছিস।

মহাশয় আমি শুনিয়াছি সাবেক যে মহল ছিল তাহাহইতে ব্ৰহ্মত্ৰ দিয়াছেন এবং গাঙ্গে ভাঙ্গিয়া গিয়াছে।

ও মহলহইতে কবে ব্ৰহ্মত্র দেওয়া গিয়াছে।

মহাশয় তোমার সরকারের চিঠা আছে তাহা দেখিলে সমস্ত জানিতে পারিবেন৷

তোমার পাট্টা আন দেখি কত জমি তাহাতে লেখা যায়।

যে আজ্ঞা মহাশয়। তজবিজ করিলে মারা যাই না৷

এক পেয়াদা সাতে করিয়া গিয়া পাট্টা আন।

পেয়াদা কি কারণ লইয়া যাইব আমি পালাইব না।

তোরে খাতিরজমা কি। এক জনকে মানত দিয়া যা।

মহাশয় আমি কারে মানত দিব আমার গ্রামের কারু দেখি না।

তোরদের গ্রামের ঢের লোক এখানে আছে এক জনকে বলিয়া দে।

মহাশয় সে পেঁচ আর লাগাইও না আমি বাটীহইতে খাড়া২ এখনি আসিব।